Ole Rasmus Møller (født 5. april 1955) er en dansk skuespiller. Ole Rasmus Møller er uddannet på dramaskoler i bl.a. London samt på Københavns Universitet og Complete Vocal Institute. Han har medvirket i teaterforestillinger, musicals og musikforestillinger. Han har ligeledes spillet med i danske tv-serier og spillefilm og har lagt danske stemmer til tegnefilm. I 1979 blev han en del af gruppen Hans Mosters Vovse som deltog i Dansk Melodi Grand Prix i 1980 og 1981. Gruppen udsendte LP´en "Swingtime Igen", som ligeledes var navnet på et tv-program på DR1 i 1980. Gruppen medvirkede i flere TV-udsendelser i ind-og udland samt teaterforestillinger på bl.a. Cafe Teatret og Amagerscenen i København. Gruppen opløstes i 1981. Herefter var Møller været med i gruppen Èn Over/Èn Under i 1983. Gruppen optrådte med flere caberetforestillinger som bl.a. var skrevet af Erik Thygesen, Sebastian og C.V. Jørgensen.